Første plakat og teaser til Pixars næste film ‘Elio’

Nu kan vi endelig få et kig på Pixars næste store følelsesladede filmprojekt, ‘Elio’, om en dreng, der krydser veje med en gruppe rumvæsner, som fejlagtigt tror, at han er Jordens leder.

I en pressemeddelelse skriver Disney: “Hvad nu hvis det, du søgte efter, fandt dig først? I Pixar Animation Studios’ kommende komiske eventyr opdager rumvæsenentusiasten Elio svaret på det spørgsmål, da han bliver transporteret til Communiverse – et interplanetarisk paradis beboet af intelligent liv fra galakser nær og fjern. Men da han fejlagtigt bliver udpeget som Jordens leder, må han skabe uventede bånd, håndtere en krise af intergalaktiske dimensioner og sikre, at han ikke mister chancen for at opfylde sin ultimative drøm.”

Se plakat og teaser herunder:

‘Elio’ får premiere i biograferne i juni 2025 og har stemmerne fra Yonas Kibreab som Elio, Zoe Saldaña som tante Olga, Remy Edgerly som Glordon, Brad Garrett som Lord Grigon, Jameela Jamil som ambassadør Questa og Shirley Henderson som OOOOO.

Filmen er instrueret af Madeline Sharafian (‘Burrow’), Domee Shi (‘Bao’, ‘Turning Red’) og Adrian Molina (medforfatter/medinstruktør på ‘Coco’) og produceret af Mary Alice Drumm (associeret producer på ‘Coco’).